Olav Nysæter

Olav Nysæter () er ein norsk tidlegare fotballspelar. Han var angrepsspelar og toppskårar i 1. divisjon i 1983 med Kongsvinger IL.

Klubbspel
Åra 1973 og -74 spelte Nysæter på femtedivisjonslaget Vaaler. Sidan var han aktiv på Flisa IL sitt lag, ein divisjon høgre i seriesystemet. Frå 1980 spelte han for Kongsvinger IL, ein fotballklubb som i 1982 vann 2. divisjon A. I klubbens fyrste sesong i norsk toppdivisjon skåra Nysæter 14 mål og vart toppskårar i serien. Han la opp i 1987.

Landslagsspel
Nysæter var med i 2 landskampar, begge kvalifiseringskampar til Sommar-OL 1984. Kampane fann stad i Poznan i Polen den 9. november 1983 og i Potsdam i dåverande Aust-Tyskland tre dagar seinare. Begge enda med norsk 0–1-tap.

Merittar
Bronse i seriemeisterskapen: 1986 og 1987 med Kongsvinger IL

Kjelder
Olav Nysæter, international football player ved eu-football.info

Kategori:Norske landslagsspelarar i fotball
Kategori:Kongsvinger-spelarar